**Családi szabadidősport ajánlat**

**Időpont:** **2014. szeptember 20-21. (szombat-vasárnap)**

A PTE ÁOK Testnevelés- és Mozgásközpont **Kerékpártúra a kopácsi Halásznapokra** elnevezéssel szabadidősport programot hirdet.

**2014. szeptember 20. szombat**

**Találkozó:** 6:30-kor az Indóház téren, a Nagyposta parkolójában. Szerviz kocsiba bepakolás (hálózsák, váltás ruha, egyéb).

**Indulás:** 6:58-kor Pécsről vonattal utazunk Magyarbólyba, ahonnan 8:00-kor indulunk tovább kerékpárral, kényelmes tempóban.

**Útvonal kerékpárral:** Magyarbóly – Beremend – Pélmonostor – Jasenovac (igény szerint kitérő kastélynézőbe Tikvesre, +11 km) – Kopács (Kopacevo) – Bellye (Bilje). **Táv: 50 km**

**Étkezés:** Pihenő a Kopácsi Réten, ahol a Halásznapok keretében sok ételkülönlegesség (csiptetős ponty, halászlé) megkóstolható. Vacsora a szálláson (7 euro/fő).

**Szállás**: Bellyén, egy 20-30 fős magánszálláson, 2-3 ágyas szobákban.

**Este:** Szabadprogram Eszéken (15 km, oda-vissza), vagy utcabál Kopácson (5 km).

**2014. szeptember 21. vasárnap**

**Reggeli** után szabadprogram, mely eszéki városnézéssel vagy a Kopácsi rét felfedezésével tölthető.

**Indulás vissza Magyarországra:** Edzettségi szinttől és kedvtől függően a visszaút 2 útvonalon halad, de a vonaton úgyis találkozunk.

**A. verzió:** Bellye – Darda – Jagodnjak – Beremend – Magyarbóly (az utolsó vonat 19:40-kor indul). **Táv: 45 km**

**B. verzió:** Bellye – Grabovac – Csúza – Vörösmart – Batina – Udvar – Mohács (az utolsó vonat Mohácsról 19:20-kor indul). **Táv: 75 km**

**Költségek:** A vonatjegyet és a szombati vacsorát mindenkinek magának kell fizetni (teljes áru menetjegy a Pécs-Magyarbóly vonalon: 840 Ft + kerékpárjegy, a Mohács-Pécs viszonylatban: 1200 Ft/fő +  kerékpárjegy), kiadós vacsora a szálláson: 7 euro/fő).

A többi költséget (szállás, reggeli, hidegcsomag) a Testnevelés- és Mozgásközpont fizeti.

A programokon való részvétel minimális létszáma 10 fő, maximális létszám: 20 fő

Érvényes útlevél, vagy személyi igazolvány, valamint csekély mennyiségű horvát kuna szükséges. Amennyiben van, akkor az utazási kedvezményt biztosító közalkalmazotti igazolványt se felejtsük otthon.

**Egyéb tudnivalók:** Fontos a kényelmes, időjárásnak megfelelő túrafelszerelés megválasztása, a szúnyogok és a kullancsok elleni védelem. Sapka, naptej használata nyári napsütésben     ajánlott! Út közbeni étkezésről, folyadékpótlásról, mindenki maga gondoskodjon.

A túrán mindenki saját felelősségére vesz részt, a KRESZ szabályainak betartását       mindenkitől elvárjuk! A túra előtt a kerékpárját mindenki nézesse át szakemberrel, hogy minél kevesebb műszaki problémánk legyen!

**Regisztráció:** telefonon, illetve e-mailen szeptember 12. péntekig

**Lipcsik Zoltán**

telefon 30/700-2787

e-mail: lipizo69@gmail.com

**Téczely Tamás**

telefon 70/778-9399

e-mail: tamas.teczely@aok.pte.hu

A telefonos és e-mailes regisztráció esetén is kérjük a jelentkezők elérhetőségét.

**Időjárás:** Rossz idő esetén a program elmarad, melyről a megadott elérhetőségen időben tájékoztatjuk a jelentkezőket.

A program megvalósulásához és a jó hangulathoz sok sikert kíván a Testnevelés- és Mozgásközpont kollektívája!

Pécs, 2014. augusztus 11.

 Téczely Tamás       Lipcsik Zoltán
 központvezető        szabadidősport felelős